144 



min Mening noget mere tvivlsomt, idetmindste for nogle 

 Arters Vedkommende, om jeg end betragter det som sand- 

 synligt, at de færreste af de for den svenske Side eien- 

 dommelige Arter — af hvilke i alt Fald Dybvandsformerne 

 vel nærmest maa betragtes som en tilbagebleven Rest af 

 en tidligere arktisk Fauna — ville udbrede sig saaledes. 

 at de trænge ind i Limfjorden og der ville finde Betingelser, 

 under hvilke de kunne leve gjennem Generationer. 



Det er klart, at Forekomsten af denne eller hin Art i 

 Kattegattets vestlige eller i Vesterhavets sydøstlige Del 

 ingenlunde er nogen Borgen for, at den i Tidens Løb og- 

 saa vil indvandre og finde Fodfæste i Limfjorden. Der er 

 en saadan Mangfoldighed af Faktorer, som betinge de for- 

 skjellige Bløddyrarters Udbredning, og vor Kundskab om 

 disse Faktorer og deres biologiske Betydning for hver en- 

 kelt Art staar endnu paa et saa lavt Standpunkt, at man 

 kun famlende kan benytte de Fingerpeg, som en større 

 eller mindre Række af Iagttagelser giver. Det er derfor 

 med alt Forbehold, at jeg, støttende mig til den Erfaring. 

 som jeg ved en mangeaarig Undersøgelse af vore Haves 

 Naturforhold har indhøstet, tør give en Liste over de Arter, 

 som kunne antages at ville indvandre i Limfjorden og der 

 tage blivende Ophold. 



